Απόπειρα αυτοκτονίας πραγματοποίησαν δύο μετανάστες στην πλατεία Βικτωρίας οι οποίοι έφτιαξαν αυτοσχέδιους βρόγχους με κασκόλ και μπλουζάκια, τα στερέωσαν σε ένα δέντρο και επιχείρησαν να κρεμαστούν.

Σύμφωνα με πληροφορίες ομοεθνείς τους οι οποίοι βρίσκονται στο σημείο απέτρεψαν τους δύο άνδρες από την αυτοκτονία και στο σημείο μετέβη άμεσα ασθενοφόρο και άνδρες της Αστυνομίας. Οι δύο Αφγανοί μεταφέρθηκαν με ασθενοφόρο στο νοσοκομείο.

Οι μετανάστες διαμαρτύρονται για το γεγονός ότι εγκλωβίστηκαν στη χώρα μας και δεν μπορούν να φύγουν λόγω του κλεισίματος των συνόρων στα Σκόπια.

ΠΡΟΣΟΧΗ ΣΚΛΗΡΕΣ ΕΙΚΟΝΕΣ:

A refugee now in Victoria, his mates achieved to stop him #refugeesGr pic.twitter.com/elrsfYtoB0 — Helena Vázquez (@_Helenadetroia) 25 Φεβρουαρίου 2016

He is fine now, his friends succeded in stopping him at the right time #refugeesGr pic.twitter.com/gRTDeTntFw — Helena Vázquez (@_Helenadetroia) 25 Φεβρουαρίου 2016

Ήδη από χθες, έχουν ξεκινήσει με τα πόδια οι πρόσφυγες πεζή από τα Τέμπη.

Σήμερα, λίγο πριν από τις 11 οι πρόσφυγες και μετανάστες προσπέρασαν τους αστυνομικούς και άρχισαν να περπατούν στο οδόστρωμα, δίπλα στα διερχόμενα αυτοκίνητα.

Γυναίκες, παιδιά, ακόμα και άνθρωποι σε αναπηρικά καροτσάκια βρίσκονται στο σημείο εγκλωβισμένοι από προχθές όταν τα πούλμαν που τους μετέφεραν από την Αθήνα προς την Ειδομένη έλαβαν εντολή να σταματήσουν καθώς τα σύνορα είναι κλειστά.

Οι άνθρωποι αυτοί βρίσκονται στον δρόμο από τις αρχές της εβδομάδας και πλέον αγανακτισμένοι άρχισαν να περπατούν αποφασισμένοι να φτάσουν στα σύνορα με τα πόδια.

Οι αστυνομικοί επιχείρησαν τρεις φορές να τους σταματήσουν με αποτέλεσμα οι πρόσφυγες να πραγματοποιήσουν καθιστική διαμαρτυρία.